รู้จัก One City Centre ออฟฟิศใหม่ ย่านเพลินจิต
โดยปกติ พนักงานประจำจะทำงานวันละ 8 ชั่วโมง แปลว่าเวลา 1 ใน 3 ของวันธรรมดา ของเราจะอยู่ที่ออฟฟิศ  ซึ่งนอกจากการทำงานแล้ว คนสมัยนี้ ยังให้ความสำคัญ  กับการสร้างสมดุลระหว่างการทำงาน และการใช้ชีวิตนอกเหนือเวลางาน  จึงมักจะแบ่งเวลาไปกับกิจกรรมตามไลฟ์สไตล์ของแต่ละคน  ดังนั้นจะดีกว่าหรือไม่ ถ้าทั้งชีวิตด้านการทำงาน และไลฟ์สไตล์ของเรา จะรวมอยู่ในที่แห่งเดียวกัน
25 ก.พ. 2564

ลงทุนแมน x Raimon Land
รู้จัก One City Centre ออฟฟิศใหม่ ย่านเพลินจิต
โดยปกติ พนักงานประจำจะทำงานวันละ 8 ชั่วโมง
แปลว่าเวลา 1 ใน 3 ของวันธรรมดา ของเราจะอยู่ที่ออฟฟิศ 
ซึ่งนอกจากการทำงานแล้ว คนสมัยนี้ ยังให้ความสำคัญ 
กับการสร้างสมดุลระหว่างการทำงาน และการใช้ชีวิตนอกเหนือเวลางาน 
จึงมักจะแบ่งเวลาไปกับกิจกรรมตามไลฟ์สไตล์ของแต่ละคน
ดังนั้นจะดีกว่าหรือไม่ ถ้าทั้งชีวิตด้านการทำงาน และไลฟ์สไตล์ของเรา จะรวมอยู่ในที่แห่งเดียวกัน
ล่าสุด Raimon Land กำลังจะเปิดตัวโครงการอาคารสำนักงานให้เช่าแห่งใหม่ 
ตั้งอยู่ใจกลางเมือง อย่างย่านเพลินจิต ภายใต้ชื่อ One City Centre
ซึ่งถือเป็นสำนักงานให้เช่าเกรด A ที่รวมพื้นที่ทำงานและแหล่งไลฟ์สไตล์ ไว้อยู่ในที่เดียว
โดย เพลินจิต ถือเป็นย่านศูนย์กลาง ที่รวมสถานที่ที่ตอบโจทย์ทุกไลฟ์สไตล์เอาไว้
ทั้งแหล่งรวมร้านอาหารสำหรับนัดพบ แหล่งรวมร้านค้าชั้นนำสำหรับช้อปปิ้ง
มีแม้กระทั่งสถานที่ออกกำลังกาย สำหรับคนรักสุขภาพ และยังรายล้อมไปด้วยโรงแรม 5 ดาว
จึงไม่น่าแปลกใจว่าบริษัทหลายแห่ง จะให้ความสนใจในการตั้งสำนักงานบริเวณเพลินจิต 
เนื่องจากคุ้มค่าการลงทุน ให้ทั้งภาพลักษณ์ที่ดี และคุณภาพชีวิตพนักงาน
สำหรับโครงการ One City Centre เราสามารถเดินมาจากรถไฟฟ้า BTS ได้เลย
มีสะพานเชื่อมต่อโดยตรงจากสถานีรถไฟฟ้าเพลินจิต จึงทำให้สะดวกยิ่งขึ้นไปอีก 
หรือถ้าขับรถมาก็อยู่ห่างเพียง 200 เมตร จากทางลงทางด่วนเพลินจิต
ภายใน One City Centre ยังมีสิ่งอำนวยความสะดวกครบครัน
ทั้งห้องประชุมส่วนกลาง ฟิตเนส รวมถึง ALFresco Bar & Dining ร้านอาหารสุดหรูบนรูฟท็อป ชั้นดาดฟ้าชมวิวบรรยากาศ เเละเเสงไฟใจกลางกรุงเทพฯ 
 
และยังมีพื้นที่สีเขียวกว่า 3 ไร่ บริเวณด้านหน้าของโครงการ
เพิ่มความสดชื่น ความสงบ และความผ่อนคลาย
เป็นพื้นที่สาธารณะ เปิดให้มาพักผ่อน ได้ตลอดทั้งวัน
นอกจากนั้นยังรายล้อมไปด้วยแหล่งรวมไลฟ์สไตล์ 
ไม่ว่าจะเป็น Central Embassy ซึ่งอยู่แค่ฝั่งตรงข้ามของถนน 
ใกล้กับ Central World, Siam Center, MBK, Siam Paragon หรือ EM District
ซึ่งทำเลที่ตั้งแบบย่านเพลินจิตนี้ เรียกว่าหาได้ยากแล้ว
โดยตึกออฟฟิศเก่าที่มีอยู่ส่วนใหญ่ก็เต็มเกือบ 100% 
ส่วนออฟฟิศใหม่ๆ ที่มีสิ่งอำนวยสะดวกครบครัน ก็แทบจะหาไม่ได้ เพราะไม่มีพื้นที่เหลือแล้ว
ดังนั้น One City Centre จึงกลายเป็นออฟฟิศระดับพรีเมียม ที่ใหม่และไฮเทคทันสมัยที่สุดเเห่งหนึ่งในย่านนี้
โดยในส่วนของพื้นที่สำนักงาน One City Centre 
ก็ได้คำนึงถึงพนักงานออฟฟิศมาเป็นอย่างดี
ออกแบบมาสำหรับการทำงานสมัยใหม่ของคนรุ่นใหม่โดยเฉพาะ
เพราะอย่างที่กล่าวไปข้างต้นว่าชีวิตในออฟฟิศ อาจกินเวลามากถึง 1 ใน 3 ของวัน
การออกแบบสำนักงานให้ตอบโจทย์กับการทำงานของพนักงาน จึงเป็นเรื่องที่สำคัญ
เพราะอาจช่วยเพิ่มประสิทธิภาพการทำงาน และทำให้พนักงานมีความสุขกับการทำงานมากขึ้น
โดยอาคารของ One City Centre มีการออกแบบให้
เพดานสูงสุดถึง 4.35 เมตร  และไม่มีเสามาบังสายตา
ทำให้ผู้เช่ามีอิสระในการวางผังและออกแบบได้อย่างเต็มที่ 
เพื่อให้เหมาะสมกับความต้องการและวัฒนธรรมขององค์กร 
ทั้งการพื้นที่ทำงานที่เป็นส่วนตัวแบบแยกออกจากกัน หรือออฟฟิศแบบทำงานร่วมกัน
นอกจากนั้นตัวอาคาร ยังวางในทิศทางที่ลมพัดผ่านตลอดวัน
มีระแนงบังแดดคอยทำหน้าที่ป้องกันแสงแดด ให้เข้ามาให้ตัวอาคารน้อยที่สุด 
เพื่อความปลอดโปร่ง และการประหยัดพลังงาน
สำหรับส่วนของร้านอาหาร ที่สำคัญไม่แพ้กับพื้นที่ทำงาน
One City Centre ก็ถือว่ามีครบจบในที่เดียว 
ไม่ว่าจะเป็นศูนย์อาหาร ร้านค้าปลีก ร้านอาหารชื่อดัง รวมถึงร้านอาหารและ Rooftop Bar บนชั้นดาดฟ้า ซึ่งเหมาะสำหรับสังสรรค์ช่วงเย็น
ทั้งหมดนี้รวมอยู่ในภายในและบริเวณโดยรอบของโครงการ One City Centre 
ทำให้ไม่ต้องเสียเวลาเดินทางไปไหนไกล
ไม่ว่าจะแวะออกกำลังกายก่อนเริ่มทำงาน หรือว่าจะนัดสังสรรค์หลังเลิกงาน 
ก็เพียงแค่เดินไม่กี่ก้าว หรือนั่งรถไฟฟ้าไปไม่กี่สถานี
One City Centre จึงเป็นหนึ่งในโครงการสำนักงานให้เช่าที่น่าสนใจ
ที่เจ้าของธุรกิจจะมีพื้นที่ให้พนักงาน ได้สร้างสมดุลระหว่างการทำงาน และการใช้ชีวิตในด้านอื่นๆ อย่างแท้จริง..